Predkladacia správa

Informácia z 13. zasadnutia Bezpečnostnej rady SR, konaného 22. novembra 2005 bola  vypracovaná v súlade s ustanovením § 4 ods. 1 písm. f) zákona č. 110/2004 Z. z. o fungovaní Bezpečnostnej rady SR v čase mieru, v zmysle ktorého predseda Bezpečnostnej rady SR informuje vládu SR o priebehu zasadnutia Bezpečnostnej rady SR a predkladá vláde SR uznesenia Bezpečnostnej rady SR.

Informácia z 13. zasadnutia Bezpečnostnej  rady SR,  konaného dňa 22. novembra 2005 obsahuje stručný priebeh rokovania a závery Bezpečnostnej rady SR k prerokovaným materiálom.
	Z návrhu programu zasadnutia bol na základe žiadosti ministra obrany SR vypustený bod 1 „Návrh na zmenu Koncepcie Bezpečnostného systému SR“ a na základe žiadosti ministra zdravotníctva SR bol doplnený bod 11 „Návrh zmeny a doplnení Štatútu Pandemickej komisie vlády Slovenskej republiky“. 

Bezpečnostná rada SR na svojom 13. zasadnutí prerokovala 20 materiálov, z ktorých 14 sa následne predkladá na rokovanie vlády SR.

K informácii zo zasadnutia Bezpečnostnej rady SR sa predkladajú uznesenia prijaté Bezpečnostnou radou SR.

	Vzhľadom k tomu, že predkladaný materiál má informatívny charakter, nebolo k nemu vykonané medzirezortné pripomienkové konanie.